**Krátke informácie k použitiu vzorových dokumentov**

**Poučenie:**

Vzory dokumentov nie sú prispôsobené osobitným požiadavkám konkrétneho prípadu, ktorý môže v praxi nastať, a slúžia len ako informatívny nástroj k vytvoreniu individuálne žiadaného dokumentu.

# Informácia k použitiu vzorových dokumentov:

# Časti textu písané zeleným písmom, prípadne časti oddelené prerušovanou zelenou čiarou, sú poznámky, prípadne alternatívy, ktoré Vám majú pomôcť pri práci so vzorovými dokumentmi. Po tom ako text upravíte podľa svojich potrieb do finálnej podoby tieto časti, prosím, vymažte.

# Obsah dokumentu:

# Vzor dohody o skončení pracovného pomeru S ODSTUPNÝM

**Dohoda o skončení pracovného pomeru**

uzatvorená podľa § 60 zákona č. 311/2001 Z.z. Zákonníka práce v znení neskorších predpisov (ďalej len „Zákonník práce“)

**Zamestnávateľ:**

Obchodné meno: ........................................................................

Sídlo: ........................................................................

IČO: ........................................................................

Štatutárny zástupca: ........................................................................

(ďalej len „zamestnávateľ“)

**a**

**Zamestnanec:**

Titul, Meno a Priezvisko: ........................................................................

Bydlisko: ........................................................................

Dátum narodenia:  ........................................................................

Rodné číslo: ........................................................................

(ďalej len „zamestnanec“)

sa dohodli na uzatvorení tejto dohody o skončení pracovného pomeru (ďalej len „dohoda“):

**Článok I**

**Skončenie pracovného pomeru**

1. Na základe pracovnej zmluvy zo dňa ............. *(uviesť dátum uzatvorenia pracovnej zmluvy)* je zamestnanec zamestnaný u zamestnávateľa na pracovnej pozícii ............... *(uviesť pracovnú pozíciu zamestnanca podľa uzatvorenej pracovnej zmluvy)*.
2. Zamestnávateľ a zamestnanec sa v súlade s ust. § 60 Zákonníka práce dohodli, že pracovný pomer zamestnanca opísaný v predchádzajúcom bode tohto článku dohody sa skončí dňa ............... *(uviesť deň, ku ktorému sa má skončiť pracovný pomer)*. Uvedený dátum je posledným dňom trvania pracovného pomeru zamestnanca.

**Článok II**

**Dôvod skončenia pracovného pomeru**

Zamestnanec a zamestnávateľ sa dohodli na skončení pracovného pomeru opísaného v čl. I tejto dohody z dôvodu, že ......................... *(uviesť dôvod skončenia pracovného pomeru, pri ktorom má zamestnanec nárok na odstupné, napr. z dôvodu, že zamestnanec sa stal nadbytočným vzhľadom na rozhodnutie zamestnávateľa o organizačných zmenách v zmysle ust. § 63 ods. 1 písm. b) Zákonníka práce / z dôvodu zrušenia zamestnávateľa / z dôvodu premiestnenia zamestnávateľa a pod.)*

**Článok III**

**Odstupné**

Zamestnávateľ vyplatí zamestnancovi po skončení pracovného pomeru odstupné vo výške .............................,- EUR *(uviesť sumu odstupného, na ktoré má zamestnanec v zmysle ust. § 76 ods. 2 Zákonníka práce nárok)*, a to v najbližšom výplatnom termíne určenom u zamestnávateľa nasledujúcom po skončení pracovného pomeru.

**Článok IV**

**Záverečné ustanovenia**

1. Táto dohoda nadobúda platnosť a účinnosť dňom jej podpisu obomi účastníkmi.
2. Táto dohoda je vyhotovená v dvoch vyhotoveniach, pričom jedno vyhotovenie obdrží zamestnávateľ a jedno vyhotovenie obdrží zamestnanec.
3. Ostatné práva a povinnosti účastníkov dohody vyplývajúce z tejto dohody, ktoré nie sú v dohode výslovne upravené, sa spravujú ustanoveniami Zákonníka práce a ostatnými všeobecne záväznými právnymi predpismi.
4. Účastníci dohody vyhlasujú a potvrdzujú, že súhlasia s obsahom dohody, že táto dohoda vyjadruje ich skutočnú, vážnu a slobodnú vôľu a že túto dohodu neuzavreli ani v tiesni ani za nápadne nevýhodných podmienok. Na znak toho zmluvné strany túto dohodu vlastnoručne podpisujú.

V ........................., dňa ......................... V ........................., dňa .........................

 Zamestnávateľ: Zamestnanec:

....................................................... .......................................................

 *Obchodné meno Meno a Priezvisko*

konajúci*:* .........................*,*

 *funkcia*

*(uviesť funkciu osoby konajúcej*

*v mene zamestnávateľa, napr. konateľ)*